CELEX: 32014R0261
Language: sk
Date: 2014-03-14 00:00:00
Title: Vykonávacie nariadenie Rady (EÚ) č. 261/2014 zo 14. marca 2014 , ktorým sa vykonáva článok 11 ods. 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

15.3.2014   
            
            
               SK
            
            
               Úradný vestník Európskej únie
            
            
               L 76/6
            
         
      VYKONÁVACIE NARIADENIE RADY (EÚ) č. 261/2014
   zo 14. marca 2014,
   ktorým sa vykonáva článok 11 ods. 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 753/2011 z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1), a najmä na jeho článok 11 ods. 4,
   keďže:
   
               (1)
            
            
               Rada 1. augusta 2011 prijala nariadenie (EÚ) č. 753/2011.
            
         
               (2)
            
            
               Výbor Bezpečnostnej rady Organizácie Spojených národov zriadený podľa bodu 30 rezolúcie Bezpečnostnej rady 1988 (2011) 31. mája, 27. júna, 24. septembra a 18. októbra 2013 zmenil zoznam osôb, skupín, podnikov a subjektov, na ktoré sa vzťahujú reštriktívne opatrenia.
            
         
               (3)
            
            
               Príloha I k nariadeniu (EÚ) č. 753/2011 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 753/2011 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. marca 2014
      
         
            Za Radu
         
         
            predseda
         
         M. CHRISOCHOIDIS
         
      
   
   
      (1)  Ú. v. EÚ L 199, 2.8.2011, s. 1.
   
      PRÍLOHA
      I.   Záznamy v zozname uvedenom v prílohe I k nariadeniu (EÚ) č. 753/2011 o osobách uvedených nižšie sa nahrádzajú tak, ako sa uvádza nižšie.
      
      A.   Osoby spojené s Talibanom
      
      
                  1.
               
               
                  
                     Fazl Rabi (alias
                     a) Fazl Rabbi, b) Fazal Rabi, c) Faisal Rabbi)
                  
                     Dôvody zaradenia do zoznamu: vysoký úradník v provincii Kunar počas vlády Talibanu. Dátum narodenia: a) 1972, b) 1975. Miesto narodenia: a) okres Kohe Safi, provincia Parwán, Afganistan; b) provincia Kápísá, Afganistan; c) provincia Nangarhár, Afganistan; d) provincia Kábul, Afganistan. Štátna príslušnosť: Afganistan. Ďalšie informácie: a) zastupuje sieť Haqqani, ktorá má základňu v pohraničnej oblasti medzi Afganistanom a Pakistanom, a poskytuje jej finančnú a logistickú podporu; b) člen Finančnej rady Talibanu; c) cestuje do zahraničia, aby získaval finančné prostriedky v mene Sirajuddina Jallaloudina Haqqaniho, Jalaluddina Haqqaniho, siete Haqqani a Talibanu; d) pravdepodobne sa zdržiava v pohraničnej oblasti medzi Afganistanom a Pakistanom. Dátum označenia zo strany OSN:6. 1. 2012.
               
            
                  2.
               
               
                  
                     Nasiruddin Haqqani (alias
                     a) Dr. Alim Ghair, b) Naseer Haqqani, c) Dr. Naseer Haqqani, d) Nassir Haqqani, e) Nashir Haqqani, f) Naseruddin)
                  
                     Adresa: Pakistan. Dátum narodenia: približne 1970 – 1973. Miesto narodenia: okres Neka, provincia Paktíká, Afganistan. Štátna príslušnosť: Afganistan. Ďalšie informácie: a) vodca siete Haqqani, ktorá pôsobí zo Severného Waziristanu vo federálne spravovaných kmeňových územiach Pakistanu; b) syn Jalaluddina Haqqaniho; c) cestoval do Saudskej Arábie a do Spojených arabských emirátov, aby pre Taliban získal finančné prostriedky. Dátum označenia zo strany OSN:20. 7. 2010.
                  
                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:
                  
                  Sieť Haqqani je skupina militantov pridružená k Talibanu, ktorej základňa sa nachádza v regióne Severný Waziristan vo federálne spravovaných kmeňových územiach Pakistanu. Stojí na čele povstaleckej činnosti v Afganistane a je zodpovedná za mnoho mimoriadne nebezpečných útokov. Vedenie siete Haqqani pozostáva z troch najstarších synov Jalaluddina Haqqaniho, jedným z ktorých je Nasiruddin Haqqani.
                  Nasiruddin Haqqani pôsobí ako emisár siete Haqqani a veľkú časť svojho času trávi získavaním finančných prostriedkov. V roku 2004 vycestoval do Saudskej Arábie s členom Talibanu, aby získali finančné prostriedky pre Taliban. V roku 2004 tiež poskytol finančné prostriedky militantom v Afganistane s cieľom narušiť afganské prezidentské voľby. Prinajmenšom od roku 2005 do roku 2008 získal finančné prostriedky pre sieť Haqqani prostredníctvom rôznych ciest na tento účel vrátane pravidelných ciest do Spojených arabských emirátov v roku 2007, ako aj prostredníctvom cesty do jednej ďalšej krajiny Perzského zálivu v roku 2008. Od polovice roku 2007 mal Haqqani údajne tri hlavné zdroje finančných prostriedkov: dary z oblasti Perzského zálivu, obchodovanie s drogami a platby od al-Káidy. Koncom roku 2009 dostal Nasiruddin Haqqani niekoľko stoviek tisícov dolárov od jednotlivcov pridružených k al-Káide na Arabskom polostrove, aby ich využil na činnosti siete Haqqani.
               
            
                  3.
               
               
                  
                     Mohammad Aman Akhund
                     (alias
                     a) Mohammed Aman, b) Mullah Mohammed Oman, c) Mullah Mohammad Aman Ustad Noorzai, d) Mullah Mad Aman Ustad Noorzai, e) Sanaullah)
                  
                     Dátum narodenia: 1970. Miesto narodenia: obec Bande Tumur, okres Maiwand, provincia Kandahár, Afganistan. Ďalšie informácie: a) vysoký predstaviteľ Talibanu v roku 2011 s povinnosťami finančného charakteru vrátane získavania finančných prostriedkov v mene vedenia; b) poskytoval logistickú podporu činnosti Talibanu a zabezpečuje prelievanie ziskov z obchodovania s drogami do nákupu zbraní; c) pôsobil ako tajomník vodcu Talibanu mullu Mohammeda Omara a ako jeho posol na zasadnutiach Talibanu na vysokej úrovni; d) je taktiež spojencom Gulu Aghu Ishakzaiho; e) člen blízkeho kruhu mullu Mohammeda Omara počas vlády Talibanu. Dátum označenia zo strany OSN:6. 1. 2012.
               
            
                  4.
               
               
                  
                     Sangeen Zadran Sher Mohammad (alias
                     a) Sangin b) Sangin Zadran c) Sangeen Khan Zadran d) Sangeen e) Fateh f) Noori)
                  
                     Hodnosť/titul: a) mawlawí (iný prepis: maulvi), b) mulla. Dátum narodenia: a) približne 1976; b) približne 1979. Miesto narodenia: Tang Stor Khel, okres Ziruk, provincia Paktíká, Afganistan. Štátna príslušnosť: Afganistan. Ďalšie informácie: (a) koncom roku 2012 tieňový guvernér Talibanu pre provinciu Paktíká; b) vysoký veliteľ siete Haqqani; c) vyšší dôstojník Sirajuddina Lallaloudina Haqqaniho; d) príslušník kmeňa Kharoti; e) údajne zahynul v septembri 2013. Dátum označenia zo strany OSN:16. 8. 2011.
                  
                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:
                  
                  Sangeen Zandran je povstalecký veliteľ v afganskej provincii Paktíká a veliteľ siete Haqqani. Sieť Haqqani – sieť militantov napojená na Taliban, ktorá operuje v pohraničnej oblasti medzi Afganistanom a Pakistanom – je jedna z najaktívnejších povstaleckých skupín v Afganistane a je zodpovedná za mnoho závažných útokov. Zadran pôsobí ako vyšší dôstojník pri veliteľovi siete Haqqani Sirajuddinovi Haqqanim.
                  Sangeen Zandran pomáha viesť bojovníkov v útokoch realizovaných v juhovýchodnom Afganistane a predpokladá sa, že je zodpovedný za plánovanie a koordináciu príchodu zahraničných bojovníkov do Afganistanu. Bol tiež zapojený do mnohých útokov s použitím improvizovaných výbušných zariadení (IED).
                  Popri účasti na týchto útokoch bol tiež zapojený do únosov občanov Afganistanu a cudzích štátnych príslušníkov v pohraničnej oblasti medzi Afganistanom a Pakistanom.
               
            B.   Subjekty a iné skupiny a podniky spojené s Talibanom
      
      
                  1.
               
               
                  
                     Rahat Ltd. (alias a) Rahat Trading Company, b) Haji Muhammad Qasim Sarafi, c) New Chagai Trading, d) Musa Kalim Hawala)
                  
                     Adresa: a)pobočka 1: miestnosť č. 33, 5. posch. Sarafi Market, Kandahár, provincia Kandahár, Afganistan; b)pobočka 2: obchod číslo 4, Azizi Bank, Haji Muhammad Isa Market, Wesh, Spin Boldak, provincia Kandahár, Afganistan; c)pobočka 3: Safaar Bazaar, okres Garmser, provincia Helmand, Afganistan, d)pobočka 4: Lashkar Gah, provincia Helmand, Afganistan; e)pobočka 5: okres Gereshk, provincia Helmand, Afganistan; f)pobočka 6: okres Zaranj, provincia Nimroz, Afganistan; g) pobočka 7: i) Dr. Barno Road, Quetta, Pakistan, ii) Haji Mohammed Plaza, Tol Aram Road, pri Jamaluddin Afghani Road, Quetta, Pakistan, iii) Kandahari Bazaar, Quetta, Pakistan; h)pobočka 8: Chaman, provincia Balúčistan, Pakistan, i)pobočka 9: Chaghi Bazaar, Chaghi, provincia Balúčistan, Pakistan; j)pobočka 10: Zahedán, provincia Zabol, Irán. Ďalšie informácie: a) spoločnosť Rahat Ltd. využívali vedúci predstavitelia Talibanu na prevod finančných prostriedkov pochádzajúcich od externých darcov a z obchodu s narkotikami na financovanie činnosti Talibanu v rokoch 2011 a 2012; b) vlastníkom je Mohammed Qasim Mir Wali Khudai Rahim; c) spoločníkom je tiež Mohammad Naim Barich Khudaidad. Dátum označenia zo strany OSN:21. 11. 2012.
               
            II.   Záznam v zozname uvedenom v prílohe I k nariadeniu (EÚ) č. 753/2011 o osobe uvedenej nižšie sa vypúšťa.
      
      A.   Osoby spojené s Talibanom
      
      
                  1.
               
               
                  
                     Badruddin Haqqani (alias Atiqullah).